**NOTĂ INFORMATIVĂ**

**la proiectul hotărârii Guvernului privind aprobarea proiectului de Lege**

**cu privire la modificarea și completarea articolului 32 din Codul transportului feroviar nr. 309-XV din 17 iulie 2003**

**1. Temei pentru elaborare.**

Proiectul prezentei hotărâri este realizat în vederea implementării Concepției pentru restructurarea sectorului feroviar și a Î.S. “Calea Ferată din Moldova” pentru anii 2018-2023, aprobată prin Hotărârea Guvernului nr.1042 din 05.12.2017 și Planului de acțiuni în domeniul guvernanței corporative a Î.S. “Calea Ferată din Moldova” spre implementare în cadrul Acordului de Proiect privind restructurarea Căilor Ferate din Moldova finanțat de Banca Europeană pentru Reconstrucție și Dezvoltare – BERD.

Proiectul sus-menționat are drept scop diminuarea cheltuielilor majore, suportate de către Întreprinderea de Stat “Calea Ferată din Moldova”.

**2. Generalități.**

În contextul datoriilor acumulate de către Întreprinderea de Stat “Calea Ferată din Moldova” (CFM) și reformelor demarate în sectorul transportului feroviar, CFM a identificat un număr de stații feroviare, care nu sunt implicate în activitatea întreprinderii, dar din cauza prevederilor art.32 din Codul transportului feroviar nr. 309-XV din 17.07.2003 (*Monitorul Oficial al Republicii Moldova, 2003, nr. 226-228, art. 892*) cu modificările și completările ulterioare, acestea nu că doar nu pot fi închise, acestea trebuie să fie întreținute și dotate corespunzător, iar la stație urmează să activeze cel puțin 5 angajați.

Acest impediment, nu poate fi acceptat în condiția cînd o parte din obligațiile de serviciu ale angajaților respectivi pot fi executate automatizat, la distanță de echipamente, cu care este dotată întreprinderea.

**3. Principalele prevederi ale proiectului.**

Prevederile proiectului urmează să modifice și completeze art. 32 al Codului transportului feroviar nr. 309-XV din 17.07.2003.

Astfel, va fi exclusă obligativitatea coordonării acțiunilor de închidere a stațiilor de cale ferată de către Autoritățile Publice Locale, care la moment, la solicitarea CFM, refuză să accepte coordonarea închiderii (conservării) stațiilor respective.

În același timp, se propune că în cazul în care în unitatea teritorial administrativă transportul feroviar este unicul tip de transport public, la închiderea (conservarea) stațiilor feroviare, autorităților publice centrale de specialitate în comun cu autoritățile publice locale vor fi obligate să întreprindă măsuri, în scopul organizării deplasării localnicilor cu transport rutier.

Este necesar de menționat că, proiectul va transforma stațiile feroviare în puncte de oprire pentru trenurile de călători. Astfel, modificările și completările efectuate nu vor modifica orarele și rutele trenurilor de călători.

**4. Măsuri instituționale și organizaționale pe care le implică actul elaborat.**

Proiectul nu prevede instituirea unei autorități sau instituții noi pentru implementarea prevederilor stabilite.

**5. Fundamentarea economico-financiară.**

Mijloace financiare din bugetul de stat pentru implementarea prevederilor proiectului de hotărâre nu se percep.

Însă, dacă de reieșit din indicatorii economico-financiari, din cauza că autoritățile publice locale refuză coordonarea conservării stațiilor nefuncționale, CFM generează pierderi, de circa:

- 529 479,6 lei/anual pentru stația Halta 111 km;

- 385 104,8 lei/anual pentru stația Halta 1507 km;

- 486 262,0 lei/anual pentru stația Zaim;

- 473 180,0 lei/anual pentru stației Kulima;

- 533 794,0 lei/anul pentru stația Greceni;

- 407 479,0 lei/anual pentru stația Kiriutnea;

- 798 190,4 lei/anual pentru stația Mereni;

- 635 984,0 lei/anual pentru stația Bahmut;

- 344 131,8 lei/anual pentru stația Hiliuț;

- 2 122 939,0 lei /anual pentru stația Glodeni-Reuțel-Glodeni;

- 312 256,0 lei/anual pentru stația Țîrdea;

- 394 484,0 lei/anual pentru stația Cobîlea;

- 387 290,2 lei/anual pentru stația Ghizdita;

- 104 561.4 lei/anual pentru stația Hadjimus.

Menționăm că Î.S. “Calea Ferată din Moldova” a identificat o listă extinsă de stații, activitatea cărora generează pierderi de circa 15 mln. lei, din care fac parte și stațiile nominalizate.

Totodată, comunicăm că în cazul suspendării activității unor stații, angajații întreprinderii nu vor fi concediați, ci transferați la alte stații și filiale CFM.

**Secretar general de stat Iulia COSTIN**